
VENDIM
Nr. 806, datë 12.12.2022

PËR TRANSFERIMIN NË PRONËSI TË BASHKISË MAT TË PRONËS NR. 717, ME EMËRTIM “SHTËPIA E USHTARAKËVE”, ME VENDNDODHJE NË BURREL, ZONA KADASTRALE 1326, DHE PËR NJË NDRYSHIM NË VENDIMIN NR. 515, DATË 18.7.2003, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI MINISTRISË SË MBROJTJES”, TË NDRYSHUAR, DHE VENDIMIN NR. 771, DATË 14.11.2007, TË KËSHILLIT TË MINISTRAVE, “PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE SHTETËRORE, QË TRANSFEROHEN NË PRONËSI OSE NË PËRDORIM TË BASHKISË BURREL, TË QARKUT TË DIBRËS”

Në mbështetje të nenit 100 të Kushtetutës, të neneve 13 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, dhe të neneve 3, 5, 7 dhe 8, të ligjit nr. 8744, datë 22.2.2001, “Për transferimin e pronave të paluajtshme të shtetit në njësitë e qeverisjes vendore”, të ndryshuar, me propozimin e ministrit të Mbrojtjes, Këshilli i Ministrave

VENDOSI:

[bookmark: _GoBack]1. Transferimin në pronësi të Bashkisë Mat të pronës nr. 717, me emërtim “Shtëpia e Ushtarakëve”, me vendndodhje Burrel, zona kadastrale nr. 1326, sipas plan-rilevimit, që i bashkëlidhet këtij vendimi dhe është pjesë përbërëse e tij, për ta përdorur për realizimin e funksioneve administrative dhe shërbimeve në interes të komunitetit vendës dhe kryerjen e funksioneve të tjera sipas ligjit.
2. Në listën e inventarit të pronave të paluajtshme shtetërore, që i bashkëlidhet vendimit nr. 515, datë 18.7.2003, të Këshillit të Ministrave, të ndryshuar, hiqet prona nr. 717, me emërtim “Shtëpia e Ushtarakëve”, me vendndodhje Burrel, zona kadastrale nr. 1326, sipas plan-rilevimit, dhe shtohet në listën e inventarit të pronave të paluajtshme publike shtetërore, që i bashkëlidhet vendimit nr. 771, datë 14.11.2007, të Këshillit të Ministrave.
3. Bashkisë Mat i ndalohet ndryshimi i destinacionit të përdorimit të pronës, të përcaktuar në pikën 1, të këtij vendimi, tjetërsimi dhe dhënia në përdorim të tretëve.
4. Ngarkohen Ministria e Mbrojtjes, Bashkia Mat dhe Agjencia Shtetërore e Kadastrës për ndjekjen dhe zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Belinda Balluku

[image: ]

image1.jpeg
' PLAN RILEVIMI PER PUNIME KADASTRALE
i pronés Nr. 717 "Shtépia e Ushtarakéve" Burrel

PRONARI SHTET, MM, (Shtépia Qendrore e FA) DATE 12/09/2022 QELLIMI Transferim

VENDNDODHIJA

Bashkia Burrel DVASHK Mat Nr.Pasurisé 3/184 ZK 1326  Indeksi i Hartés BU; F-5

TE DHENAT E PASURISE

Lloi i pasurisé Truall Sip e pasurisé 1645m?  Sip e gjurmés sé ndértimit 1 153m? Nr.kateve  Nr.pemeve
Nord = 460830916

e ot KORNIZA REFERUESE GJEODEZIKE SHQIPTARE (KRGJSH) Nord - 0 16
4

SHPJEGUESE:

Kufiri sipas Hartes Kadastraler——]
Sipérfaqja =1645m?
Kufiri sipas gjendjes faktike ——

161

& Sipérfagja = 1645m?
Fe 01T SH:1; 500 B ST
Wmm RUFTTART wﬂ'

T [Lindje 3794

3 3/186
ﬁ 3796, 37T8S

REALIZOI PER IGJIU TEKNOLOGIJIA E MATIEVE Z,0,T

pograf i i PERCAKTIMI I KUFIRIT Sipas dokumentacionit arkivor dhe t& pronésisé.
19 Kkg;ll:‘zr:&x(l)’;“pﬁ Gl Shénime; Ky planrilevim u hal:tua né zbatim t& Faks-Mesazhit t& SHSHP t&
FA Nr. 264, daté 08.08.2022 bazuar né dokumentacionin hartografik arkivor,

(\;ertiﬁkmés pér Vértetim Titulli "N& Pérdorim", orto foto t& vitit 2015-2016 e

rertifikuar nga ASIG-u.
‘IPRONARI SHTET, MM (Shtépia Qendrorg ¢ FA)
i MIRATO

REALIZOI PER AS| DREJTORI I SHTEP) Sﬁ’QEhDRORE'vlf
Specialisti Eduard $P "' U \ Dy
DVASHK AN

KONFIRMOI
Pérgjegjési/Drejtori
Nénshkrimi/ Vula





